kardosdrur/scandi-wiki huggingface dataset:
Cumulus humilis

Cumulus humilis eller godtvejrscumulus er en form for cumulussky og den mindste af slagsen. Skyen er lavthængende og blomkålsformet og giver ingen regn.

Etymologi 
"Cumulus" er latin for "bunke", hvilket skyerne kaldes pga. deres blomkålsagtige form, der kan minde om en bunke. "Humilis" er et navn, skytypen har fået pga. den lave konvektion ved dannelsen, da det betyder "ydmyg" på latin.

Dannelse 

Cumulus humilis opstår ved, at vanddamp fortættes i en forholdsvis lav højde og danner en blomkålsformet sky. Højden er normalt 600 meter i fugtige områder, mens den kan være op til omkring 1000 m i tørre områder. Derefter sørger svag konvektion, dvs. en svag grad af opadstrømmende luft, for, at skyerne får deres endelige form, der oftest består i rundede toppe og flade undersider. Manglende konvektion gør, at skyer ikke kan dannes over Antarktis. Et krav til disse skyer, hvis de skal kunne kaldes cumulus humilis, er, at de, set fra jorden, skal have en højde, der er mindre end deres bredde.

Efter dannelsen kan skyen udvikle sig til den større cumulus mediocris, der igen kan videreudvikle sig.

Betydning for natur og samfund 
Skyerne har ringe betydning for vejret pga. deres tykkelse, men kan forårsage mindre turbulens i fly.

Se også 
 Atmosfære.
 Meteorologi
 Vejr

Fodnoter

Kilder 
 Burroughs, William J.; Crowder, Bob; Robertson, Ted; Vallier-Talbot, Eleanor; Whitaker, Richard. Gyldendals bog om vejret (2. reviderede udgave), Nordisk Forlag A/S 2002. .

Kumulus
11. etape af Tour de France 2010

Elvte etape af Tour de France 2010 var en 184,5 km lang flad etape. Den blev kørt torsdag d. 15. juli fra Sisteron til Bourg-lès-Valence.

 Etape: 11. etape
 Dato: 15. juli
 Længde: 184,5 km
 Danske resultater:
 134. Jakob Fuglsang + 4.41
 135. Nicki Sørensen + 4.41
 136. Chris Anker Sørensen + 4.41
 140. Matti Breschel + 7.41
 147. Brian Vandborg + 7.41
 Gennemsnitshastighed: 39,1 km/t

Point- og bjergspurter

1. sprint (Montlaur-en-Diois) 
Efter 83,5 km

2. sprint (Mirabel-et-Blacons) 
Efter 130 km

1. bjerg (Col de Cabre) 
3. kategori stigning efter 56,5 km

Resultatliste

Manglende ryttere 
 55  Robert Hunter (GRM) stillede ikke til start.
 109  Charles Wegelius (OLO) stillede ikke til start.
 117  Mark Renshaw (THR) blev diskvalificeret efter usportslig opførsel i målspurten.

Eksterne henvisninger 
 Etapeside  på Letour.fr   

 11

en:2010 Tour de France, Stage 11 to Stage 20#Stage 11
Frants Henningsen

Frants Peter Diderik Henningsen (22. juni 1850 i København – 20. marts 1908 i København) var en dansk maler og tegner. 

Henningsen var søn af grosserer Frants Ludvig Henningsen og Hilda f. Schou. Han var broder til maler Erik Henningsen samt en søster, som giftede sig med arkitekt og maler Arnold Krog. 

Efter studentereksamenen ved Borgerdydskolen i 1869 blev Henningsen optaget på C. V. Nielsens tegneskole og derefter kunstakademiet, hvorfra han fik afgangsbevis i 1875. Allerede i 1874 udstillede han sit første arbejde, et portræt af skuespillerinde Julie Sødring, og han var efterfølgende repræsenteret på næsten alle Forårsudstillinger. Han udviste stor dygtighed inde for mange forskellige områder, bl.a. portrætmaleriet, dyremaleriet, landskabsmaleriet, genrebilledet og illustrationer. Umiddelbart efter akademiet rejste han med akademistipendier til Tyskland, senere til Frankrig i 1877-1878, hvor han i Paris søgte Léon Bonnats skole, og hvorfra han i foråret 1878 foretog en rejse til Spanien sammen med P.S. Krøyer, Frans Schwartz og Julius Lange.

Blandt Henningsens mange arbejder kan særlig fremhæves Pløjescene i oktober (1879), En Skytte med sin hest og sine hunde (1880), En begravelse (1883), En dreng, der tegner for sin lille søster (1884), Sommerlandskab med legende børn fra Hornbæk Strand (1885), Forladt og En sædemand (1888) foruden en lang række større og mindre portrætter, bl.a. af kong Christian 9. Han viste især ved regeringsjubilæet i 1888 og igen ved kongeparrets guldbryllupsfest i 1892 et særligt talent til at gengive store masser, først i akvarellen forestillende deputationerne ved regeringsjubilæet, derefter i Garden trækker op på Amalienborg, et figurrigt arbejde med portrætter af mange af datidens kendte personligheder. 

Henningsens kunst kan i dag fremstå med et gammeldags, akademisk præg; han mangler kraft i farven, og hans billeder kan derfor virke tungsindige og sorte, men hans gode, solide egenskaber, særligt inden for tegningen, er stadig tydelige og sikrer ham en vigtig plads i kunsthistorien. Efter Carl Blochs død blev Henningsen udnævnt hans efterfølger som professor ved Kunstakademiet i 1890. 

I 1889 opførtes en sommervilla til Henningsen, Rytterhuset i Ålsgårde, efter tegninger af arkitekt Martin Nyrop. I det sydvestlige hjørne af grunden opførtes en lille atelierbygning. Henningsen blev tildelt flere tillidshverv, bl.a. blev han medlem af Akademiraadet i 1887 og Akademiets Plenarforsamling i 1890. I 1892 blev han Ridder af Dannebrog og i 1894 Dannebrogsmand.
 
Henningsen giftede sig i 1880 med Thora f. Vermehren, datter af maler Frederik Vermehren. De fik tre sønner, ingeniør Svend Henningsen, arkitekt Thorkild Henningsen og maler Hans Henningsen. En datter giftede sig med minister Ove Engell.

Eksterne henvisninger 

 
 

Malere fra Danmark
Personer fra København
Danskere i 1800-tallet
Ansatte ved Det Kongelige Danske Kunstakademi
Riddere af Dannebrog
Personer i Dansk Biografisk Leksikon
Modtagere af Thorvaldsen Medaillen
Slagmalere
Medlemmer af Akademiraadet
Bente Bergendorff

Bente Løvgren Bergendorff gift Halsteen (30. marts 1929 i Rønne-25. februar 1967 i Bloomington, Indiana, USA) var en dansk atlet og medlem af Birkerød IF og Klampenborg IK.

Bergendorff deltog i ved OL 1948 i London hvor hun med 19 år og 124 dage var Danmarks yngste deltager.
Hun deltog på det danske stafethold på 4 x 100 meter, som bestod af Grethe Lovsø Nielsen, Bente Bergendorff, Birthe Nielsen og Hildegard Nissen kvalificerede sig problemfrit til finalen som toer i sit heat. I finalen førte danskerne til tredje skift, men måtte til slut tage til takke med en placering som nummer fem i tiden 48,2 – en tiendedel sekund langsommere end i indledende heat.
Hun deltog også på 100 meter hvor hun formåede at kvalificere sig til semifinalerne. Denne runde blev endestationen idet hun blev firer i sit heat, hvor de to bedste fra de tre heats kvalificerede sig til finalen.
Hun vandt tre danske mesterskaber i sprint.

Danske mesterskaber 
  1948 100 meter 12.3
  1948 80 meter hæk 12.2
  1948 Længdespring 5,18
  1945 60 meter 7.9
  1945 200 meter 27.5
  1944 60 meter 7.9
  1944 200 meter 27.1

Personlig rekord 
 100 meter: 12,1 Malmö 24. august 1948
 200 meter: 25.5 Frederiksberg 3. oktober 1948

Eksterne henvisninger 
 
 Track and Field Statistics – Bente Bergendorff
 DAF i tal – Bente Bergendorff 

Sprintere fra Danmark
Danske OL-deltagere i atletik
Atleter fra Birkerød IF
Atleter fra Klampenborg IK
Personer fra Rønne
Hækkeløbere fra Danmark
Længdespringere fra Danmark
Deltagere for Danmark ved sommer-OL 1948
Forbrugsforeningen

Forbrugsforeningen (i daglig tale kaldet FBF) er en dansk loyalitetsklub, som er stiftet den 20. april 1886 som 'Forbrugsforeningen for Embeds- og Bestillingsmænd samt Læger'. Forbrugsforeningen har i dag over 230.000 medlemmer. Foreningen blev etableret som en del af andelsbevægelsen og er  den ene af to som fortsat findes efter mere end 136 år.

Forbrugsforeningens produkt er et kombineret loyalitets- og kreditkort som bruges til at betale i butikker og webshops, hvorved medlemmer optjener bonus (får penge tilbage). Bonussatsen varierer fra butik til butik.

Forskelle 
Forbrugsforeningens loyalitetsklub, adskiller sig fra andre loyalitets- og kundeklubber på flg. områder:
 Loyalitetskortet er indbygget i et kreditkort (Forbrugsforeningskort). Man skal betale med sit Forbrugsforeningskort for at få bonus.
 Loyalitetskortet er ikke bundet til én butikskæde, men kan benyttes i mange forskellige.
 Medlemskabet koster kr. 132,00 pr. år, hvilket svarer til 11,- kr. om måneden, men det første år er gratis.
 For at blive medlem, skal man være en del af den etablerede fagbevægelse.

Konkurrenter 
Der er flere lign. produkter på det danske marked, bl.a. Din Butik, som drives af Coop Danmark A/S og som også er en del af andelsbevægelsen.

Udmærkelser 
I 2015, 2016 og 2023 vandt Forbrugsforeningen titlen som Danmarks bedste loyalitetsklub, i CBS analyser som angiveligt er verdens største undersøgelse om loyalitetsklubber . 

Forbrugsforeningen har hovedkontor i Knabrostræde i København.

Noter

Eksterne links 
 Hjemmeside for Forbrugsforeningen 
 Forbrugsforeningen på Facebook
 FBF på Facebook
 FBF på Instagram 

Foreninger fra Danmark
Etableret i 1886
Grethe Lovsø Nielsen

Grethe Vibeke Lovsø Nielsen gift Christiansen (født 10. marts 1926 i København, død 10. marts 1997) var en dansk atlet og medlem af Klampenborg IK.

Lovsø deltog i ved OL 1948 i London på det danske stafethold på 4 x 100 meter, som bestod af Grethe Lovsø Nielsen, Bente Bergendorff, Birthe Nielsen og Hildegard Nissen. Holdet kvalificerede sig problemfrit til finalen som toer i sit heat. I finalen førte danskerne til tredje skift, men måtte til slut tage til takke med en placering som nummer fem i tiden 48,2 – en tiendedel sekund langsommere end i indledende heat.
Hun deltog også på 100 meter, hvor hun formåede at kvalificere sig til semifinalerne. Denne runde blev endestationen, idet hun blev treer i sit heat, hvor de to bedste fra de tre heats kvalificerede sig til finalen. Hun vandt seks danske mesterskaber.

Danske mesterskaber 
  1949 60 meter 7,8
  1949 100 meter 12,7
  1949 80 meter hæk 12,6
  1948 60 meter 7,8
  1947 60 meter 8,0
  1946 60 meter 7,8
  1946 100 meter 13,0

Personlig rekord 
 100 meter: 12,3 1948

Eksterne henvisninger 
 Grethe Lovsø Nielsen Biography and Olympic Results – Olympics at Sports-Reference.com 
 DAF i tal – Grethe Lovsø

Sprintere fra Danmark
Danske OL-deltagere i atletik
Atleter fra Klampenborg IK
Personer fra København
Deltagere for Danmark ved sommer-OL 1948
Il pleut de l'or

"Il pleut de l'or" er en sang sunget af Michael von der Heide, og komponeret af Heike Kospach og Pele Lorriano.

Eurovision Song Contest 2010 
Sangen var Schweiz' bidrag til Eurovision Song Contest 2010 i Oslo, Norge. Den kvalificerede sig dog ikke til finalen den 29. maj 2010.

Sange fra Eurovision Song Contest 2010
Eurovision Song Contest-sange fra Schweiz
Konrad von Maurer

Konrad von Maurer (født 29. april 1823 i Frankenthal, død 16. september 1902 i München) var en tysk retshistoriker, søn af Georg Ludwig von Maurer.

Efter at have afsluttet sine universitetsstudier blev han allerede i en meget ung alder ekstraordinær professor ved Münchens Universitet 1847, 8 år senere ordentlig, i tysk privatret og retshistorie. Senere blev han udnævnt til professor i nordisk retshistorie ved samme universitet,, og den stilling beklædte han, indtil han på grund af alderdom tog sin afsked. Tidlig blev det udelukkende den nordiske, specielt den norsk-islandske retshistorie, han beskæftigede sig med, og her
har hans virksomhed været epokegørende, hans undersøgelser afgørende. Maurers alsidige videnskabelige virksomhed er altid præget af den største grundighed og nøjagtighed. Ingen kilde lades uænset, intet spørgsmål lades udrøftet, som mulig kunne kaste lys over emnet; en aldrig svigtende samvittighedsfuldhed og hensyntagen til andres meninger giver det hele en sjælden vederhæftighedens karakter. Hertil kommer en gennemtrængende skarpsindighed. Alle disse egenskaber har samvirket til at frembringe så udmærkede og epokegørende resultater. Han blev medlem af Vitterhets-, historie- och antikvitetsakademien i 1872, af Vetenskapssocieteten i Uppsala i 1878 samt af Vetenskaps- och vitterhetssamhället i Göteborg og Videnskabernes Selskab i København i 1885. På hans 70-årige fødselsdag bragtes der ham hyldest fra flere sider; deriblandt overraktes der ham et festskrift forfattet af tyske, danske, norske og islandske elever og venner.

Kilder 

 

Retshistorikere fra Tyskland
Historikere fra Tyskland
Jurister fra Tyskland
Professorer fra Tyskland
Ansatte ved Münchens Universitet
Medlemmer af Videnskabernes Selskab
Medlemmer af Kungliga Vetenskapsakademien
Medlemmer af Kungliga Vetenskaps-Societeten i Uppsala
Medlemmer af Kungliga Vetenskaps- och Vitterhetssamhället i Göteborg
Medlemmer af Bayerische Akademie der Wissenschaften
Medlemmer af Det Preussiske Videnskabsakademi
Faglitterære forfattere fra Tyskland
Tysksprogede forfattere
Tyskere i 1800-tallet
Georg Ludwig von Maurer

Georg Ludwig von Maurer (født 2. november 1790 i Erpolzheim ved Durkheim i Rhinpfalz, død 9. maj 1872 i München) var en tysk retslærd og politiker, far til Konrad von Maurer.

Maurer, som blev Dr. jur. i 1811, studerede 1812–1814 i Paris, virkede derefter i det praktiske retsliv, i 1818 som appellationsråd og revisionsråd i Zweibrücken, derefter som statsprokurator i Frankenthal. Han besvarede i 1821 et af München-Akademiet udsat prisspørgsmaal, udgivet i 1824 under titlen Geschichte des altergemanischen und namentlich altbairdschen offentlich-muendlichen Gerichtsverfahren, dessen Vortheile; Nachtheile und Unterganig in Deutschland ueberhaupt und in Baiern insbesondere, et trods visse mangler grundlæggende arbejde. I 1826 blev han  ordentlig professor i München, i 1829 medlem af statsrådet, i 1830 præsident for det øvrebayerske landråd, i 1835 livsvarigt rigsråd, 1832–1834 medlem af regentskabet for kong Otto af Grækenland, i hvilken stilling han virkede med stor energi, ikke mindst for reformer på administrationens og retsvæsenets område, i 1847 i nogle måneder justits- og udenrigsminister. Resten af sit liv virkede Maurer som statsråd, særlig som referent på justitsvæsenets felter. I 1858 sendtes han i overordentlig mission til Grækenland. 

Som forfatter var Maurer meget frugtbar; historisk sans og politisk interesse førte ham ind på studiet af den historiske udvikling af de ikke-statlige økonomiske og kommunale sammenslutninger, af landsbyernes og byernes forfatning og jurisdiktion med mere. Resultaterne af sine undersøgelser nedlagde han i sit bindstærke, ikke afsluttede værk: Einleitunig zur Geschichte der Mark-, Hof-, Dorf- und Stadtverfassung und der öffentlicben Gewalt (1854), Geschichte dier Marken verfassung in Deutschland (1856), Geschichte der Fronhofe, der Bauernhofe und der Hof verfassung in Deutschland (I—IV, 1862—63), Geschichte der Dorfverfassung in Deutschland (I—II, 1865—66) og Geschichte der Städteverfassung in Deutschland (I—IV, 1869, 1870—71). Af Maurers øvrige herhenhørende skrifter skal fremhæves Ueber die Bayrischen Städte und ihre Verfassung unter der Römischen und Fränkischen Herrschaft (1829) og Das Stadt- und das Landrechtsbuch Ruprechts von Freysing (1839). En plads for sig selv i Maurers Produktion indtager Das griechische Volk in öffentlicher, kirchlicher und privatrechtlicher Beziehung vor und nach dem Freiheitskampfe bis zum 31. Juli 1834 (I—III, 1835), af hvilket særlig 1. bind er af videnskabelig, historisk og juridisk betydning, medens 2. er rettet mod grev Armansperg; 3. bind indeholder Interessante Neugriechische Urkunden, Gesetze und Verordnungen der früheren und späteren Zeit.

Kilder

Eksterne henvisning

Jurister fra Tyskland
Politikere fra Tyskland
Ansatte ved Münchens Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Anne Iversen

Annemarie Rønnov "Anne" Iversen gift Knudsen (født 12. august 1923 i Gentofte, død 6. juli 2015) var en dansk atlet og medlem af Søborg IF og fra 1947 Klampenborg IK til hun stoppede karrieren som 28-årig i 1951.

Ved EM 1946 i Oslo vandt Anne Iversen bronzemedaljen i højdespring med 1,57 i og blev nummer fire på 80 meter hæk med 12,3 samt nummer fem i længdespring med 5,25. Bronzemedaljen var den første medalje til en dansk atletikvinde ved et stort mesterskab.
Iversen deltog i ved OL 1948 i London hvor hun blev nummer 9 i højdespring med 1,50.
Ved EM 1950 på Heysel stadion i Bruxelles blev hun nummer fire i højdespring med 1,60.
Hun satte fire danske højdespringsrekorder i karrieren, den sidste lød på 1,62. På et tidspunkt var hun indehaver af den nordiske rekord i disciplinen.
Hun vandt 20 danske mesterskaber i højdespring (7), længdespring (4), 80 meter hæk (3), trekamp (3) og ottekamp (3).

Anne Iversen var uddannet som folkeskolelærer fra Zahles Seminarium og fungerede i en årrække som lærer i Frederiksberg Kommune. Sønnen Torben Knudsen var landsholdsspiller i basketball, og han rangerer blandt de mest vindende spillere i den hjemlige liga gennem tiden med 11 medaljer for Falcon.

Internationale mesterskaber 
 1950 EM Højdespring nummer 4 1,60
 1948 OL Højdespring nummer 9 1,50
 1946 EM Højdespring  1,57
 1946 EM 80 meter hæk nummer 4 1,60
 1946 EM Længdespring nummer 5 5,25

Danske mesterskaber 
  1951 Højdespring 1,55
  1950 Højdespring 1,55
  1948 Højdespring 1,55
  1948 Længdespring 5,21
  1948 80 meter hæk 12.5
  1947 80 meter hæk 12.1
  1947 Højdespring 1,55
  1947 Længdespring 5,09
  1947 Trekamp 1300
  1947 Ottekamp
  1946 80 meter hæk 12.8
  1946 Højdespring 1,50
  1946 Længdespring 5,31
  1946 Trekamp 1114
  1946 Ottekamp
  1945 80 meter hæk 12.5
  1945 Højdespring 1,50
  1945 Længdespring 5,01
  1945 Trekamp 1310
  1945 Ottekamp
  1944 Højdespring 1,53
  1944 80 meter hæk 12.9
  1944 Længdespring 5,12

Personlig rekord 
 Højdespring: 1.62 1950

Eksterne henvisninger 
 
 DAF i tal – Anne Iversen Knudsen I /II

Noter 

Højdespringere fra Danmark
Danske OL-deltagere i atletik
Atleter fra Klampenborg IK
Atleter fra Søborg IF
Personer fra Gentofte
Længdespringere fra Danmark
Hækkeløbere fra Danmark
Deltagere for Danmark ved sommer-OL 1948
Sankt Peter og Sankt Poul øgruppen

Sankt Peter og Sankt Poul øgruppen (på portugisisk: Arquipélago de São Pedro e São Paulo) er en brasiliansk øgruppe i Atlanterhavet

Øer i Brasilien
Øgrupper i Atlanterhavet
Verdensarvsområder i Brasilien
Green Power Denmark

Green Power Denmark er en interesseorganisation for hovedparten af den danske elproduktion og arbejder for grøn omstilling gennem elektrificering.

Green Power Denmark blev etableret den 23. marts 2022 ved en fusion af Dansk Energi, Wind Denmark og Dansk Solkraft. Green Power Denmark er Danmarks grønne erhvervsorganisation og fungerer som talerør for den danske energisektor. Green Power Denmark arbejder for, at Danmark elektrificeres med grøn strøm. Green Power Denmark samler alle med interesse i en hastig grøn omstilling og repræsenterer både energiindustrien, store og små ejere og opstillere af energiteknologi samt de selskaber, der driver det danske elnet og handler med energi. Green Power Denmarks mål er at gå forrest og tage ansvar for, at den grønne omstilling lykkes til gavn for alle.

Kristian Jensen blev annonceret som administrerende direktør for foreningen den 25. marts 2022.

Medlemmer 
Green Power Denmark samler hele den grønne omstillings værdikæde, og har medlemmer bl.a. indenfor produktion af energiteknologi i vindmølleindustrien, samt de mange VE-projektudviklere, ejere af energiproduktion og selskaber der handler med og transporterer grøn strøm. Dermed repræsenterer organisationen den samlede grønne elektrificeringssektor.

Green Power Denmark har ca. 1.500 medlemmer, samt ca. 800 lavsmedlemmer og ca. 200 associerede medlemmer.

Foreningen består af fire medlemsgrupper:

 Medlemsgruppe 1 ”Industri, global teknologi og produktion” består af medlemmer, der har aktiviteter i den industrielle værdikæde.

Medlemsgruppe 2 ”Energiproduktion og -udvikling” består af medlemmer, der har aktiviteter inden for termisk energi, eller som er VE-developer eller VE-ejer.
Medlemsgruppe 3 ”Infrastruktur” består af medlemmer, der ejer transmissions- eller distributionsnet.
Medlemsgruppe 4 ”Handel” består af medlemmer med aktiviteter på engros- og detailmarkedet for el og gas.

Formål 

Green Power Denmarks formål er at drive og understøtte en accelereret direkte og indirekte elektrificering som svar på de globale klimaudfordringer og varetage interesserne for medlemmer, der udvikler, producerer og eksporterer grøn teknologi, samt for medlemmer, der udvikler, producerer, distribuerer og handler med grøn energi.

Organisation 
Green Power Denmark har for nuværende to kontorer i København, i Energiens hus og Dansk Industri, og kontor i Aarhus og Bruxelles.
Administrerende direktør er Kristian Jensen, hvilket blev annonceret den 23. marts 2022.

Eksterne henvisninger 
 Dansk Energis hjemmeside med beskrivelse af opbygning 

Energi
Etableret i 2022
Frobenius Orgelbyggeri

Frobenius Orgelbyggeri (Th. Frobenius og Sønner Orgelbyggeri A/S), er et dansk orgelbyggeri med hovedsæde i Birkerød. Firmaet blev grundlagt i 1909 af Theodor Frobenius.

Frobenius har bygget over 1.000 orgler, deriblandt orglet i Aarhus Domkirke, der er Danmarks største kirkeorgel.

Udvalgte Frobenius-orgler 

 Jerusalemskirken, København, 35 registre (1916)
 Aarhus Domkirke, 89 registre (1928-2001)
 The Queen's College, Oxford, England, 22 registre (1965)
 Church of the Assumption, Tullamore, Irland, 53 registre (1965; Flyttet fra Vor Frue Kirke, København i 1994)
 First Congregational Church, Cambridge, Massachusetts, USA, 40 registre (1972)
 Ribe Domkirke, 50 registre (1973/1994)
 Sct. Mortens Kirke, Næstved, 44 registre (1975)
 Vangede Kirke, Gentofte, 40 registre (1979, orgelfaceden tegnet af Johan Otto von Spreckelsen)
 Takayama Mahikari Grand Shrine, Japan, 45 registre (1984)
 Opstandelseskirken, Albertslund, 36 registre (1992)
 Marienfelde Kirche, Berlin, Tyskland, 32 registre (1994)
 Canongate Kirk, Edinburgh, Skotland, 19 registre (1998, Frobenius-orgel nr. 1000)
 Jørlunde Kirke, 24 registre (2009, disposition af Frederik Magle)

Ekstern henvisning 
 Firmaets hjemmeside 

Danske virksomheder etableret i 1909
Orgelbyggere
Kongens Lyngby
Musikinstrumentproducenter i Danmark
Junior-VM i håndbold 1977 (kvinder)

Juniorverdensmesterskabet i håndbold 1977 for kvinder var det første junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 14 hold blev afviklet i Rumænien i perioden 30. september – 7. oktober 1977.

Mesterskabet blev vundet af Jugoslavien, som i finalen besejrede Sovjetunionen med 16-13 efter forlænget spilletid. Bronzemedaljerne gik til værtslandet Rumænien, der vandt 16-15 over Østtyskland i bronzekampen efter 3 gange forlænget spilletid.

Slutrunde

Indledende runde 

De 14 hold spillede i den indledende runde i fire grupper med tre eller fire hold. Hver gruppe spillede en enkelturnering alle-mod-alle, og de to bedst placerede hold i hver gruppe gik videre til hovedrunden om placeringerne 1-8. De resterende 1-2 hold i hver gruppe gik videre kampene om placeringerne 9-14.

Gruppe A

Gruppe B

Gruppe C

Gruppe D

Hovedrunde 

I hovedrunde spillede de to bedst placerede hold fra hver indledende gruppe i grupperne I og II om placeringerne 1-8. Holdene fra gruppe A og B samledes i gruppe I, mens holdene fra gruppe C og D samledes i gruppe II. I hver gruppe spillede de fire hold en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultatet af holdenes indbyrdes opgør i den indledende runde ført med over til hovedrunden. Vinderne af de to grupper gik videre til finalen, mens toerne gik videre til bronzekampen. De to treere spillede placeringskamp om femtepladsen, mens firerne måtte tage til takke med at spille om 7.-pladsen.

I grupperne III og IV spillede holdene, der sluttede på tredje- og fjerdepladserne i den indledende rundes grupper om placeringerne 9-14. Holdene fra gruppe A og C samledes i gruppe III, mens holdene fra gruppe B og D samledes i gruppe IV. I hver gruppe spillede de tre hold en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultatet af holdenes indbyrdes opgør i den indledende runde ført med over til hovedrunden. De to gruppevindere gik videre til placeringskampen om 9.-pladsen, toerne gik videre til kampen om 11.-pladsen, mens treerne spillede om 13.-pladsen.

Gruppe I

Gruppe II

Gruppe III

Gruppe IV

Placeringskampe

Kilder / eksterne henvisninger 
IHF – 1977 Women Junior ROM   
Handball World Archive – Women Junior Handball I World Championship 1977 Romania 30.09-15.10

Noter 

VM i håndbold
Håndbold i 1977
Kvindehåndbold